### 19.    Musisk Skole

**Åbent**

Sagsnr.: 326-2017-35890       J.nr.: 20.07.25           Marlene Friis.:
326-2017-255537

**Sagstype**

Beslutning.

**Resume og sagens baggrund**

Kommunalbestyrelsen skal beslutte, om der skal indledes en
proces med Musisk Skole mhp. ikke længere at udpege medlemmer til bestyrelsen.

**Indstillinger**

Kommunaldirektøren indstiller, at der indledes en proces
mhp., at Kommunalbestyrelsen ikke længere udpeger medlemmer til bestyrelsen for
Musisk Skole.

**Behandling**

Kommunalbestyrelsen.

**Sagsfremstilling**

Bestyrelsen har det overordnede ansvar overfor Kommunalbestyrelsen
ift. Musisk Skole, jf. beslutninger om mål og rammer i Kommunalbestyrelsen.
Skal sikre samarbejde med folkeskole, private skoler samt private hjem.

De politiske partier i den afgående Kommunalbestyrelse har
tidligere drøftet hensigsmæssigheden i, at Kommunalbestyrelsen udpeger
repræsentanter til Musisk Skole. Kommunen er således både bestiller (via
politisk udvalg) og udfører (bestyrelsen). Partierne har påpeget, at der ikke
er behov for at Kommunalbestyrelsen udpeger hertil.

Kommunalbestyrelsen har p.t. valgt 2 medlemmer til Musisk
Skoles bestyrelse. Det er ikke et krav, at pgl. er medlemmer af
Kommunalbestyrelsen.

Såfremt Kommunalbestyrelsen fortsat ønsker at være
repræsenteret i Musisk Skoles bestyrelse, vil udpegningen finde sted på
Kommunalbestyrelsens ordinære møde i januar 2018.

Lovgrundlaget er vedtægternes § 3.

**Kommunalbestyrelsens møde den 1.
december 2017:**

Kommunalbestyrelsen vedtog, at udvalget påtænkes nedlagt/at
der ikke sker udpegning. Det besluttes endeligt på mødet i januar.